3. ลักษณะการประกอบธุรกิจ

(3.1) ภาพรวมการประกอบธุรกิจของบริษัท บริษัทย่อย และบริษัทร่วม

บริษัท บริการเชื้อเพลิงการบินกรุงเทพ จำกัด (มหาชน) ปัจจุบันมีทุนจดทะเบียน 509.998
ล้านบาท และเรียกชำระแล้ว 509.997 ล้านบาท โดยบริษัทก่อตั้งขึ้นเมื่อวันที่ 30 ธันวาคม 2526
ด้วยทุนจดทะเบียน 80 ล้านบาท
โดยคณะรัฐมนตรีอนุมัติให้ดำเนินการตามความเห็นและมติสำนักงานคณะกรรมการพัฒนาการเศรษฐกิจและสังคมแห่งชาติในการจัดตั้งโครงการเติมน้ำมันอากาศยาน
ปัจจุบัน บริษัทเป็นบริษัทเดียวที่ได้รับสิทธิจากรัฐบาลไทยในการดำเนินธุรกิจจัดเก็บ
และให้บริการเติมน้ำมันเชื้อเพลิงแก่อากาศยานทุกประเภทและทุกเที่ยวบิน ณ
ท่าอากาศยานดอนเมือง โดยบริษัทให้บริการเชื้อเพลิงการบินอย่างครบวงจรทั้ง 3 ระบบ คือ
ระบบคลังน้ำมันอากาศยานระบบส่งน้ำมันอากาศยานผ่านท่อฯ และระบบเติมน้ำมันอากาศยาน
โดยมีลูกค้าหรือผู้ว่าจ้างเติมน้ำมัน คือ บริษัทผู้ค้าน้ำมันต่างๆ ที่ขายน้ำมันอากาศยานให้แก่สายการบิน
โดยบริษัทมีการให้บริการเติมน้ำมันอากาศยาน 2 ประเภท คือ
น้ำมันอากาศยานสำหรับเครื่องบินไอพ่น (JET A-1) และน้ำมันอากาศยานสำหรับเครื่องบินลูกสูบ
(AVGAS)

เมื่อวันที่ 28 กันยายน 2549
ได้มีการย้ายท่าอากาศยานนานาชาติของไทยจากท่าอากาศยานดอนเมืองไปยังท่าอากาศยานสุวรรณภูมิ
โดยบริษัทและบริษัทย่อยได้ให้บริการเชื้อเพลิงการบินอย่างครบวงจรทั้ง 3
ระบบเช่นเดียวกับที่ท่าอากาศยานดอนเมือง
ต่อมาคณะรัฐมนตรีมีมติให้เปิดใช้ท่าอากาศยานดอนเมืองควบคู่กับท่าอากาศยานสุวรรณภูมิในวันที่ 25
มีนาคม 2550 เนื่องจากท่าอากาศยานสุวรรณภูมิมีปัญหารอยแตกร้าวของรันเวย์และแท็กซี่ เวย์
อีกทั้งเป็นการช่วยลดความแออัดของการใช้บริการอากาศยานที่ท่าอากาศยานสุวรรณภูมิ
โดยเป็นการให้บริการเที่ยวบินภายในประเทศบางส่วนที่ไม่มีการต่อเครื่อง
และการให้บริการของสายการบินต้นทุนต่ำ

เมื่อวันที่ 29 มีนาคม 2552 บมจ.การบินไทย
ได้ย้ายเที่ยวบินภายในประเทศจากท่าอากาศยานดอนเมืองกลับมารวมไว้ที่ท่าอากาศยานสุวรรณภูมิเพียงแห่งเดียว
ซึ่งเป็นการปฏิบัติตามนโยบายสนามบินเดียวของภาครัฐ และเมื่อวันที่ 25 ตุลาคม 2554 บมจ.
ท่าอากาศยานไทย (ทอท.) ประกาศปิดให้บริการท่าอากาศยานดอนเมืองใน
และได้ย้ายเที่ยวบินทั้งหมดไปให้บริการที่ท่าอากศยานสุวรรณภูมิ

อย่างไรก็ตาม จากยอดตัวเลขของผู้โดยสารที่เพิ่มมากขึ้น ดังนั้น
เพื่อเป็นการบรรเทาความแออัดของท่าอากาศยานสุวรรณภูมิ ทอท.
จึงสนับสนุนให้สายการบินต้นทุนต่ำ (Low Cost Carriers)
และสายการบินที่มีเส้นทางการบินในประเทศและระหว่างประเทศแบบจุดต่อจุด (Point to
Point) ย้ายกลับมาให้บริการที่ท่าอากาศยานดอนเมืองตั้งแต่วันที่ 1 ตุลาคม 2555

นอกจากการให้บริการของบริษัทที่ท่าอากาศยานดอนเมือง และท่าอากาศยานสุวรรณภูมิ
บริษัทได้ให้บริการเติมน้ำมันอากาศยานสำหรับเครื่องบินไอพ่นให้แก่สายการบินบางกอกแอร์เวย์ ณ
ท่าอากาศยานภูมิภาค 2 แห่ง คือ ท่าอากาศยานสมุย จังหวัดสุราษฎร์ธานี และท่าอากาศยานสุโขทัย
โดยบริษัทได้รับสัญญาอนุญาตให้ดำเนินการให้บริการเติมน้ำมันอากาศยานจากบริษัท การบินกรุงเทพ
จำกัด โดยขยายระยะเวลาการให้ดำเนินการเป็น 25 ปี เริ่มตั้งแต่ปี 2543 ถึง 2567
และเมื่อครบอายุสัญญาแล้ว อาจทำการขยายระยะเวลาของสัญญาต่อไปอีกได้ 5 ปี

บริษัทมีการประกอบธุรกิจผ่านบริษัทย่อย ดังนี้

1.  บริษัท ไทยเชื้อเพลิงการบิน จำกัด

ถือเป็นบริษัทย่อย ซึ่งก่อตั้งขึ้นเมื่อวันที่ 27 พฤศจิกายน 2539 โดย ณ 31 ธันวาคม 2555
มีทุนจดทะเบียนและเรียกชำระแล้ว 530 ล้านบาท และปัจจุบันโครงสร้างผู้ถือหุ้นรายใหญ่
ประกอบด้วย บริษัทซึ่งถือหุ้นในอัตราร้อยละ 90 และ บริษัท ท่าอากาศยานไทย จำกัด (มหาชน)
(ทอท.) ซึ่งถือหุ้นในอัตราร้อยละ 10

บริษัท ไทยเชื้อเพลิงการบิน จำกัด ประกอบธุรกิจให้บริการเชื้อเพลิงอากาศยานเช่นเดียวกับบริษัท
และเป็นผู้ได้รับสัมปทานในการดำเนินการให้บริการระบบส่งน้ำมันอากาศยานผ่านท่อฯ
ในบริเวณท่าอากาศยานสุวรรณภูมิจาก ทอท. เป็นระยะเวลา 30 ปี
โดยอายุสัมปทานจะเริ่มนับตั้งแต่วันแรกที่ท่าอากาศยานสุวรรณภูมิเริ่มเปิดให้บริการ

ทั้งนี้
เพื่อเป็นการตอบแทนการได้รับสัมปทานในการดำเนินการให้บริการระบบส่งน้ำมันอากาศยานผ่านท่อฯ
ณ ท่าอากาศยานสุวรณภูมิ ในสัญญาผู้ถือหุ้นของ บริษัท ไทยเชื้อเพลิงการบิน จำกัด
จึงได้กำหนดให้มีการโอนหุ้นให้ ทอท. ในอัตราร้อยละ 10 ของจำนวนหุ้นทั้งหมด ภายใน 15
วันนับแต่วันที่จดทะเบียนจัดตั้งบริษัท โดย ทอท. ไม่ต้องชำระค่าหุ้นใดๆ ทั้งสิ้น
และสิทธิในหุ้นดังกล่าวถือเป็นกรรมสิทธิ์ที่สมบูรณ์ของ ทอท. และการชำระมูลค่าหุ้นในครั้งต่อไป
รวมทั้งการเพิ่มทุนใดๆ ในส่วนของ ทอท. บริษัทจะต้องรับภาระชำระเงินให้ในนามของ ทอท.
โดยหุ้นและค่าหุ้นที่ชำระแล้วในส่วนดังกล่าวจะตกเป็นสิทธิของ ทอท.

สำหรับผลประโยชน์ตอบแทนให้แก่ ทอท. ในการอนุญาตให้บริษัท ไทยเชื้อเพลิงการบิน จำกัด
เข้าดำเนินการให้บริการระบบส่งน้ำมันอากาศยานผ่านท่อฯ ณ ท่าอากาศยานสุวรรณภูมิ คือ
อัตราร้อยละ 2 ของยอดรายได้ของบริษัทก่อนหักค่าใช้จ่ายใดๆ นับตั้งแต่ปีที่เริ่มเปิดให้บริการ
โดยคำนวณเป็นรายปี แต่ทั้งนี้ ผลประโยชน์ตอบแทนโดยรวมจะต้องไม่ต่ำกว่าที่ ทอท.
ได้รับจากบริษัทเพื่อเป็นผลประโยชน์ตอบแทนจากการที่ให้เช่าระบบท่อส่งเชื้อเพลิงอากาศยานเพื่อดำเนินการให้บริการเติมเชื้อเพลิงอากาศยานภายในท่าอากาศยานดอนเมือง
ทั้งนี้ การคำนวณเงินผลประโยชน์ตอบแทนให้เป็นไปตามหลักการบัญชีที่เป็นมาตรฐานสากล
และเป็นหลักการที่คู่สัญญาทั้งสองฝ่ายยอมรับ
โดยผลตอบแทนดังกล่าวนี้เป็นรูปแบบผลตอบแทนโดยปกติที่เสนอให้แก่ ทอท.
ในฐานะเป็นคู่สัญญาผู้ให้อนุญาต โดยมิใช่ในฐานะผู้ถือหุ้นของบริษัท ไทยเชื้อเพลิงการบิน จำกัด

2.  บริษัท เจพี-วัน แอสเซ็ท จำกัด

ถือเป็นบริษัทย่อย ซึ่งก่อตั้งขึ้นเมื่อวันที่ 23 มีนาคม 2547 โดย ณ 31 ธันวาคม 2555
มีทุนจดทะเบียน และทุนชำระแล้วจำนวน 600 ล้านบาท และปัจจุบันโครงสร้างผู้ถือหุ้นรายใหญ่
ประกอบด้วย บริษัทซึ่งถือหุ้นในอัตรา ร้อยละ 92.5 และ บมจ.กรุงเทพประกันภัย
ถือหุ้นในอัตราร้อยละ 7.5 โดยการลงทุนในโครงการนี้ของบริษัท
เป็นการขยายขอบเขตการดำเนินธุรกิจ
ให้ครอบคลุมถึงการขนส่งน้ำมันอากาศยานมายังคลังน้ำมันของบริษัทที่ท่าอากาศยานสุวรรณภูมิ
เป็นการขยายฐานรายได้เพิ่มขึ้นจากเดิม
อีกทั้งมีผลเป็นการส่งเสริมความได้เปรียบเชิงกลยุทธ์ทางการตลาดในลักษณะการให้บริการครบวงจร
(One Stop Service) ซึ่งคู่แข่งไม่มีความพร้อมที่จะทำได้เช่นบริษัท

บริษัท เจพี-วัน แอสเซ็ท จำกัด
ประกอบธุรกิจขนส่งน้ำมันเชื้อเพลิงทางระบบท่อส่งน้ำมันใต้พื้นดินจากมักกะสันไปยังท่าอากาศยานสุวรรณภูมิ
โดยการวางท่อฝังใต้ดินขนานกับทางรถไฟเข้าสู่คลังน้ำมันของบริษัทที่ท่าอากาศยานสุวรรณภูมิ

3.  บริษัท บริการน้ำมันอากาศยาน จำกัด

ถือเป็นบริษัทย่อย ซึ่งก่อตั้งขึ้นเมื่อวันที่ 11 มิถุนายน 2529 โดย ณ 31 ธันวาคม 2555
มีทุนจดทะเบียนและทุนชำระแล้วจำนวน 120,000 บาท และโครงสร้างผู้ถือหุ้นรายใหญ่
ประกอบด้วย บริษัทซึ่งถือหุ้นในอัตราร้อยละ 83.33 และ บมจ.ปตท. ซึ่งถือหุ้นในอัตราร้อยละ
16.67

บริษัท บริการน้ำมันอากาศยาน จำกัด ประกอบธุรกิจเติมน้ำมันให้แก่อากาศยาน (Intoplane)
ซึ่งเป็นการรับเหมาเฉพาะแรงงาน
โดยเริ่มแรกจะเป็นการรับจ้างบริษัทเติมน้ำมันเชื้อเพลิงให้แก่สายการบิน ต่อมา
ภายหลังบริษัทมีนโยบายดำเนินงานด้านเติมน้ำมันเอง บริษัท บริการน้ำมันอากาศยาน จำกัด
จึงไม่มีการประกอบกิจการใดๆ ตั้งแต่ปี 2536 จนถึงเดือนกันยายน 2544 ทั้งนี้ ตั้งแต่เดือนตุลาคม
2544 ได้เริ่มดำเนินการรับจ้างบริษัท ให้บริการเติมน้ำมันอากาศยาน ณ ท่าอากาศยานสมุย
และท่าอากาศยานสุโขทัย

4.  บริษัท ขนส่งน้ำมันทางท่อ จำกัด

ก่อตั้งขึ้นเมื่อวันที่ 22 กรกฎาคม 2534
ตามมติคณะรัฐมนตรีตามข้อเสนอของคณะกรรมการนโยบายพลังงานแห่งชาติ
เพื่อประกอบกิจการด้านการเก็บรักษา
และดำเนินการขนส่งน้ำมันเชื้อเพลิงทางระบบท่อส่งน้ำมันใต้พื้นดินซึ่งสร้างขนานกับทางรถไฟ
มีระยะทางรวม 69 กิโลเมตรจากโรงกลั่นน้ำมันบางจากผ่าน คลังน้ำมันเชลล์
และเชฟรอนที่ช่องนนทรี ไปยังคลังน้ำมันของบริษัทที่ท่าอากาศยานดอนเมือง
และไปสิ้นสุดที่คลังน้ำมันของบริษัท ขนส่งน้ำมันทางท่อ จำกัด ที่อำเภอบางปะอิน
จังหวัดพระนครศรีอยุธยา ซึ่งเป็นศูนย์รวมการรับและจ่ายน้ำมันเพื่อกระจายสู่ภูมิภาคต่างๆ
ของประเทศไทย โดยวัตถุประสงค์หลักในการจัดตั้งบริษัท คือ
เพื่อลดผลกระทบจากมลภาวะที่มีต่อสิ่งแวดล้อมและการจราจรติดขัดในเขตกรุงเทพมหานคร
อันเนื่องมาจาการขนส่งน้ำมันจากการขนส่งอื่นๆ เช่น รถบรรทุก และรถไฟ

ตั้งแต่วันที่ 25 ธันวาคม 2555 ถือเป็นบริษัทย่อยของบริษัท
ปัจจุบันบริษัทมีทุนจดทะเบียนและทุนชำระแล้วจำนวน 139.27 ล้านบาท ณ 31 ธันวาคม 2555
โครงสร้างผู้ถือหุ้นรายใหญ่ ประกอบด้วย บริษัทซึ่งถือหุ้นในอัตราร้อยละ 90.7
บมจ.บางจากปิโตรเลียม ซึ่งถือหุ้นในอัตราร้อยละ 5.1 และอื่นๆ ซึ่งถือหุ้นในอัตราร้อยละ 4.2

5.  BAFS International Limited

ถือเป็นบริษัทย่อย ซึ่งก่อตั้งขึ้นเมื่อวันที่ 11 ตุลาคม 2554 มีทุนจดทะเบียนและทุนชำระแล้วจำนวน
HKD 10,000 โดยบริษัทเป็นผู้ถือหุ้นในอัตราร้อยละ 100.00

BAFS International Limited
ถูกจัดตั้งขึ้นโดยมีวัตถุประสงค์เพื่อแก้ไขและปรับโครงสร้างหนี้บริษัทที่เกี่ยวข้อง

ตารางแสดงโครงสร้างกลุ่มบริษัท

ณ 31 ธันวาคม 2555

+---+------------------------------+--------+--------+-----------------+
|   | ชื่อบริษัท                       | ร้อยละ  | ความ   | ลักษณะ           |
|   |                              |        |        |                 |
|   |                              | ของ    | สัมพันธ์  | การประกอบธุรกิจ   |
|   |                              |        |        |                 |
|   |                              | ก      |        |                 |
|   |                              | ารถือหุ้น |        |                 |
+---+------------------------------+--------+--------+-----------------+
| 1 | บริษัท ไทยเชื้อเพลิงการบิน จำกัด    | 90.0   | บ      | บริการ           |
| . |                              |        | ริษัทย่อย | เชื้อเพลิงอากาศยาน |
|   | (Thai Aviation Refuelling    |        |        |                 |
|   | Company Limited)             |        |        |                 |
+---+------------------------------+--------+--------+-----------------+
| 2 | บริษัท เจพี-วัน แอสเซ็ท จำกัด      | 92.5   | บ      | ขนส่งน้ำมันทางท่อ   |
| . |                              |        | ริษัทย่อย |                 |
|   | (JP-One Asset Company        |        |        |                 |
|   | Limited)                     |        |        |                 |
+---+------------------------------+--------+--------+-----------------+
| 3 | บริษัท บริการน้ำมันอากาศยาน จำกัด  | 83.3   | บ      | เติมน้ำมันเชื้อเพลิง  |
| . |                              |        | ริษัทย่อย |                 |
|   | (Intoplane Service Company   |        |        | ให้แก่อากาศยาน    |
|   | Limited)                     |        |        |                 |
+---+------------------------------+--------+--------+-----------------+
| 4 | บริษัท ขนส่งน้ำมันทางท่อ จำกัด      | 90.7   | บ      | ขนส่งน้ำมันทางท่อ   |
| . |                              |        | ริษัทย่อย |                 |
|   | (Fuel Pipeline               |        |        |                 |
|   | Transportation Limited)      |        |        |                 |
+---+------------------------------+--------+--------+-----------------+
| 5 | BAFS International Limited   | 100.0  | บ      | แก              |
| . |                              |        | ริษัทย่อย | ้ไขและปรับโครงสร้า |
|   |                              |        |        | งหนี้บริษัทที่เกี่ยวข้อง |
|   |                              |        |        |                 |
+---+------------------------------+--------+--------+-----------------+

นโยบายการแบ่งการดำเนินงานของบริษัทในกลุ่ม

สำหรับธุรกิจบริการเชื้อเพลิงอากาศยาน
ปัจจุบันมีนโยบายแบ่งการดำเนินธุรกิจภายในกลุ่มบริษัทอย่าง
ชัดเจน กล่าวคือ บริษัท บริการเชื้อเพลิงการบินกรุงเทพ จำกัด (มหาชน)
ดำเนินธุรกิจให้บริการเชื้อเพลิงการบินครบวงจรทั้งระบบส่งน้ำมันอากาศยานผ่านท่อฯ
ระบบคลังน้ำมันอากาศยาน และระบบเติมน้ำมันอากาศยาน
ภายในท่าอากาศยานดอนเมืองแต่เพียงผู้เดียว รวมถึงเป็นผู้ให้บริการในท่าอากาศยานภูมิภาคด้วย
และสำหรับท่าอากาศยานสุวรรณภูมิ บริษัทเป็นผู้ดำเนินการให้บริการระบบคลังน้ำมันอากาศยาน
และระบบเติมน้ำมันอากาศยาน ในขณะที่บริษัท ไทยเชื้อเพลิงการบิน จำกัด
จะเป็นผู้ให้บริการเฉพาะระบบส่งน้ำมันอากาศยานผ่านท่อฯ ภายในท่าอากาศยานสุวรรณภูมิ

สำหรับธุรกิจขนส่งน้ำมันทางท่อ บริษัท ขนส่งน้ำมันทางท่อ จำกัด เป็นบริษัทในกลุ่มที่ดำเนินธุรกิจนี้
รวมถึงบริษัท เจพี-วัน แอสเซ็ท จำกัด
ซึ่งลงทุนในโครงการวางท่อส่งน้ำมันเส้นทางมักกะสันไปยังท่าอากาศยานสุวรรณภูมิ

ส่วนบริษัท บริการน้ำมันอากาศยาน จำกัด
ดำเนินธุรกิจเติมน้ำมันเชื้อเพลิงให้แก่อากาศยานโดยรับจ้างบริษัทให้บริการเติมน้ำมันอากาศยาน ณ
ท่าอากาศยานสมุย และท่าอากาศยานสุโขทัย ซึ่งตามนโยบายในปัจจุบัน บริษัท
บริการน้ำมันอากาศยาน จำกัด
ให้บริการเติมน้ำมันเชื้อเพลิงอากาศยานเฉพาะที่ท่าอากาศยานภูมิภาค

 นอกจากนี้ บริษัทได้ก่อตั้ง BAFS International Limited ซึ่งเป็นบริษัทที่ถูกจัดตั้งขึ้นเพื่อแก้ไขและปรับโครงสร้างหนี้บริษัทที่เกี่ยวข้อง ซึ่งปัจจุบันได้ดำเนินการตามวัตถุประสงค์เรียบร้อยแล้ว และอยู่ระหว่างการปิดกิจการ

ทั้งนี้
นโยบายของกลุ่มบริษัทอาจมีการปรับเปลี่ยนไปตามปัจจัยทางด้านสภาวะเศรษฐกิจการเมืองและสภาวะการแข่งขันทางธุรกิจ
อย่างไรก็ตาม นโยบายการดำเนินธุรกิจใดๆ ของแต่ละบริษัทในกลุ่มจะเป็นไปเพื่อให้
เอื้อประโยชน์สูงสุดในการดำเนินธุรกิจของทั้งกลุ่มบริษัท

(3.2) สัดส่วนรายได้จากแต่ละกลุ่มธุรกิจ

ปี 2553 บริษัทมีรายได้รวมทั้งสิ้น 2,220 ล้านบาท เพิ่มขึ้น 185 ล้านบาท หรือร้อยละ 9.1
เทียบกับปี 2552 โดยปัจจัยหลักที่ส่งผลต่อการเพิ่มขึ้นของรายได้ค่าบริการของบริษัท
เนื่องจากปริมาณน้ำมันที่ให้บริการในปี 2553 มีปริมาณเท่ากับ 4,317 ล้านลิตร
มีอัตราการเพิ่มขึ้นร้อยละ 4.9 เมื่อเทียบกับปี 2552
และนอกจากนั้นยังเป็นผลจากการยกเลิกการให้ส่วนลดค่าบริการจัดเก็บน้ำมัน (Storage Fee)
แก่ลูกค้าบริษัทน้ำมันตั้งแต่เดือน มี.ค. 2553 เป็นต้นมา
ซึ่งโครงการดังกล่าวบรรลุผลตามเป้าหมายภายในระยะที่บริษัทกำหนด
ทำให้รายได้จากธุรกิจคลังน้ำมันสูงขึ้น
แต่ขณะเดียวกันส่วนแบ่งทางการตลาดในธุรกิจให้บริการเติมน้ำมันอากาศยานก็มีแนวโน้มปรับตัวลดลงจากเดิมที่เคยอยู่ในระดับ
90% มาอยู่ที่ 88.5% ส่งผลให้รายได้ค่าบริการในปี 2553 เท่ากับ 2,172 ล้านบาท
สำหรับรายได้ค่าเช่ามีจำนวน 19 ล้านบาท และรายได้อื่นมีจำนวนรวม 28 ล้านบาท

ปี 2554 บริษัทมีรายได้รวมทั้งสิ้น 2,409 ล้านบาท เพิ่มขึ้น 189 ล้านบาท หรือร้อยละ 8.5
เทียบกับปี 2553 โดยปัจจัยหลักที่ส่งผลต่อการเพิ่มขึ้นของรายได้ค่าบริการของบริษัท
เนื่องจากปริมาณน้ำมันที่ให้บริการในปี 2554 มีปริมาณเท่ากับ 4,607 ล้านลิตร
มีอัตราการเพิ่มขึ้นร้อยละ 6.7 เมื่อเทียบกับปี 2553
ขณะที่จำนวนเที่ยวบินที่ให้บริการมีอัตราการเพิ่มขึ้นร้อยละ 13.5 โดยเพิ่มขึ้นมาอยู่ที่ 170,963
เที่ยวบินจาก 150,639 เที่ยวบิน

รายได้ของบริษัทนั้นประกอบด้วยรายได้ค่าบริการจำนวน 2,338 ล้านบาท รายได้ค่าเช่าจำนวน 22
ล้านบาท และรายได้อื่นจำนวน 49.1 ล้านบาท
โดยสาเหตุสำคัญที่ทำให้รายได้อื่นเพิ่มขึ้นอย่างมากในปี 2554 ที่ผ่านมาเนื่องจาก บริษัท เจพี-วัน
แอสเซ็ท จำกัด (บริษัทย่อย)
ได้รับค่าชดเชยความเสียหายที่เกิดกับท่อส่งน้ำมันจากบริษัทประกันภัยและผู้ที่เกี่ยวข้องจำนวน 18
ล้านบาทในช่วงไตรมาส 2 ของปี 2554

ปี 2555 รายได้รวมของกลุ่มบริษัทในปีนี้มีจำนวนรวมทั้งสิ้น 2,670.9 ล้านบาท เพิ่มขึ้น 261.6
ล้านบาท คิดเป็นร้อยละ 10.9 เมื่อเทียบกับรายได้ของปี 2554 ที่ 2,409.3 ล้านบาท
และมีกำไรสุทธิจำนวน 796.5 ล้านบาท เพิ่มขึ้น 269.0 ล้านบาทหรือร้อยละ 51.0 จาก 527.6
ล้านบาทในปี 2554 คิดเป็นอัตรากำไรสุทธิ (Net Profit Margin) ที่ร้อยละ 29.8
และคิดเป็นกำไรสุทธิต่อหุ้นที่ 1.56 บาท

การที่บริษัทมีผลการดำเนินงานเพิ่มขึ้นอย่างมีนัยสำคัญ
นอกเหนือจากการเพิ่มขึ้นตามการดำเนินธุรกิจหลักของบริษัทนั้น
ในปีนี้บริษัทมีรายได้อื่นที่เพิ่มขึ้นอย่างมาก ซึ่งเป็นผลสืบเนื่องจาก 1)
บริษัทได้รับเงินชดเชยค่าสินไหมทดแทนประกันภัยในปี 2555
จากผลกระทบจากเหตุการณ์อุทกภัยช่วงเดือนตุลาคมถึงเดือนพฤศจิกายน 2554 2) ในช่วงปลายปี
2555 JP-One
ได้รับรายได้เงินค่าใช้ประโยชน์ย้อนหลังจากการใช้พื้นที่เช่าจากบริษัทคู่ค้าจำนวนหนึ่ง ซึ่ง JP-One
จะต้องนำส่งค่าเช่าพื้นที่ดังกล่าวต่อให้แก่การรถไฟแห่งประเทศไทยโดยบันทึกเป็นค่าใช้จ่ายในจำนวนที่ใกล้เคียงกัน
และ 3) ในปีนี้บริษัทมีบริษัทย่อยเพิ่มขึ้นอีกหนึ่งบริษัท คือ บริษัท ขนส่งน้ำมันทางท่อ จำกัด (FPT)
โดย FPT ได้ดำเนินการปรับโครงสร้างทุนและโครงสร้างหนี้ให้เป็นไปตามแผนฟื้นฟูกิจการ
ส่งผลให้มีรายได้เกิดขึ้นซึ่งบริษัทบันทึกไว้ในรายได้อื่น

อย่างไรก็ตาม ปัจจุบัน FPT ยังอยู่ภายใต้การฟื้นฟูกิจการตามกฏหมาย
ดังนั้นทำให้บริษัทยังไม่มีอำนาจในการควบคุมจนกว่าจะออกจากแผนฟื้นฟูกิจการ
ซึ่งคาดว่ากระบวนการฟื้นฟูกิจการจะเสร็จสิ้นในเดือนมีนาคม 2556
และบริษัทได้บันทึกเงินลงทุนในหุ้นสามัญของ FPT
จากการปฏิบัติตามแผนฟื้นฟูกิจการด้วยการแปลงหนี้เป็นทุน ส่งผลให้บริษัทมีสัดส่วนเงินลงทุนใน FPT
เพิ่มขึ้นเป็นร้อยละ 90.7

สำหรับปี 2555 นั้นปริมาณน้ำมันที่บริษัทให้บริการ ณ
ท่าอากาศยานสุวรรณภูมิและดอนเมืองมีอัตราการเติบโตลดลงร้อยละ 0.9 มาอยู่ที่ 4,564
ล้านลิตรเมื่อเทียบกับปริมาณน้ำมันในปี 2554 ที่ 4,607 ล้านลิตร
ในขณะที่จำนวนเที่ยวบินที่ให้บริการมีอัตราการเพิ่มขึ้นร้อยละ 8.8 มาอยู่ที่ 186,069 เที่ยวบินจาก
170,963 เที่ยวบิน

ตารางแสดงโครงสร้างรายได้ของบริษัทเป็นรายปี (แยกตามประเภทธุรกิจ)

ปี 2553 ถึง ปี 2555

(หน่วย : ล้านบาท)

  --------------------------- -------- ---------- ---------- -------- ---------- -------- ---------- -------
  สายผลิตภัณฑ์/                  ดำเนิน    %การถือหุ้น   ปี 2555              ปี 2554              ปี 2553     

  กลุ่มธุรกิจ                     การโดย   ของบริษัท    จำนวนเงิน   ร้อยละ    จำนวนเงิน   ร้อยละ    จำนวนเงิน   ร้อยละ

  1. รายได้ค่าบริการ             BAFS                1,603.09   60.0     1,592.86   66.1     1,480.37   66.7

                              TARCO    90%        605.45     22.7     620.79     25.8     582.30     26.2

                              JP-One   92.5%      140.64     5.3      124.37     5.2      109.56     4.9

  2. รายได้จากการให้เช่าทรัพย์สิน   BAFS                23.88      0.9      22.17      0.9      19.19      0.9

  3.                          BAFS                133.84     5.0                                     
  รายได้ชดเชยค่าสินไหมจากน้ำท่วม                                                                          

  4. รายได้อื่น ๆ *              BAFS                164.00     6.1      49.14      2.0      28.44      1.3

  รวม                                             2,670.90   100.00   2,409.33   100.00   2,219.86   100.0
  --------------------------- -------- ---------- ---------- -------- ---------- -------- ---------- -------

หมายเหตุ * รายได้อื่น ๆ ประกอบด้วยรายได้จากการให้บริการอื่นๆ รวมทั้ง
รายได้กำไร(ขาดทุน) จากอัตราแลกเปลี่ยน รายได้จากการลงทุนในรูปแบบอื่น เช่น ดอกเบี้ยรับ
รายได้ค่าธรรมเนียมการค้ำประกัน รายได้จากการรับชำระคืนเงินต้นและดอกเบี้ย
รวมถึงกำไรที่เกิดจากการปรับโครงสร้างทุนและโครงสร้างหนี้ของ FPT